Diari Oficial de la Generalitat Valenciana


Sumari del DOGV 7318, del 16-07-2014 (2014/6428)

ACORD de 6 de febrer de 2014, de la Junta de Govern, de creació dels fitxers de dades de caràcter personal de titularitat pública pròpia del Col·legi Oficial de Titulars Mercantils i Empresarials de València.
----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2014/02/06/(1)/dof/vci/html**

### Dades del document

Número de DOGV
:   7318

Data del DOGV
:   16-07-2014

Secció del DOGV
:   I. DISPOSICIONS GENERALS

Número del document
:   2014/6428


Data del document
:   06-02-2014

Organisme emissor
:   Col·legi Oficial de Titulars Mercantils i Empresarials de València

Tipus de document
:   Acord

Descriptors 

:   * dades personals
    * base de dades
    * col·legi professional
    * legislació

ACORD de 6 de febrer de 2014, de la Junta de Govern, de creació dels fitxers de dades de caràcter personal de titularitat pública pròpia del Col·legi Oficial de Titulars Mercantils i Empresarials de València. [2014/6428]  
La Llei Orgànica 15/1999, de 13 de desembre, de Protecció de Dades de Caràcter Personal, establix, en l'article 2, que esta s'aplicarà a les dades de caràcter personal registrades en suport físic que les faça susceptibles de tractament i a qualsevol modalitat d'ús posterior d'estes dades pels sectors públic i privat.  
Els col·legis professionals són corporacions de dret públic, amb personalitat jurídica pròpia i plena capacitat per al compliment dels seus fins. En este sentit, i d'acord amb els informes de l'Agència Espanyola de Protecció de Dades, es podrien considerar fitxers de titularitat pública els fitxers propis dels col·legis professionals que continguen dades de caràcter personal corresponents a la incorporació de col·legiats i a l'exercici de les funcions públiques d'ordenació i control de l'activitat professional que les dites entitats tenen assignades legalment o estatutàriament o que els siguen encomanades per les administracions públiques competents.  
La dita llei, en l'apartat 1 de l'article 20, establix que la creació, la modificació o la supressió dels fitxers de les administracions públiques haurà d'efectuar-se per mitjà d'una disposició general publicada en el Butlletí Oficial de l'Estat o diari oficial corresponent. Així mateix, l'apartat 2 del mencionat article regula els aspectes que la disposició de creació o modificació dels referits fitxers haurà d'indicar.  
  
El Col·legi Oficial de Titulars Mercantils i Empresarials de València és responsable dels següents fitxers que integren dades de caràcter personal:  
1. Col·legiats.  
2. Expedients deontològics.  
3. Pèrits judicials.  
Conscients de l'anterior, la Junta de Govern del Col·legi Oficial de Titulars Mercantils i Empresarials de València, per a garantir la salvaguarda d'estes dades i a fi que els fitxers de caràcter públic i/o privat que s'indiquen en la present disposició siguen creats o modificats i regulats en els termes i les condicions establits en la Llei Orgànica 15/1999, de 13 de desembre, de Protecció de Dades de Caràcter Personal, en sessió realitzada el dia 6 de febrer de 2014, acorda:  
  
  
Primer  
Crear els fitxers de dades de caràcter personal de titularitat pública que es detallen en l'annex de la present disposició i que hauran d'adequar-se als termes i a les condicions previstos en l'article 20 de la Llei Orgànica 15/1999, de 13 de desembre, i a les disposicions de desplegament, en particular a les prescripcions establides en el Reial Decret 1720/2007, de 27 de desembre, pel qual s'aprova el reglament de mesures de seguretat dels fitxers que continguen dades de caràcter personal.  
  
  
Segon  
El Col·legi Oficial de Titulars Mercantils i Empresarials de València, com a responsable del fitxer, ha adoptat les mesures necessàries per a garantir que les dades de caràcter personal existents en este siguen usats per als fins i les funcions que té encomanats, en relació amb la Llei Orgànica 15/1999, de 13 de desembre, de Protecció de Dades de Caràcter Personal.  
  
Tercer  
Els col·lectius afectats podran exercir els drets d'accés, de rectificació, d'oposició i, si és el cas, de cancel·lació de les seues dades, davant del responsable de seguretat del Col·legi Oficial de Titulars Mercantils i Empresarials de València, dirigint un escrit a la seu oficial, carrer de Quevedo, número 20, porta 2, 46415 València.  
Quart  
Es nomena al degà per a l'aprovació de les disposicions precises per a la creació de nous fitxers de dades de caràcter personal de titularitat pública que, si és el cas, resulten necessaris per a l'exercici dels fins i de les funcions públiques pròpies del Col·legi Oficial de Titulars Mercantils i Empresarials de València, així com per a la modificació o supressió dels existents.  
  
Quint  
Publicar el present acord en el Diari Oficial de la Comunitat Valenciana.  
  
Sext  
El present acord entrarà en vigor l'endemà de la publicació en el Diari Oficial de la Comunitat Valenciana.  
  
Sèptim  
La present disposició es traslladarà a l'Agència Espanyola de Protecció de Dades, d'acord amb el que disposa l'article 39.2.a de la Llei Orgànica 15/1999, de 13 de desembre, de Protecció de Dades de Caràcter Personal.  
  
València, 6 de febrer de 2014.- El degà del Col·legi Oficial de Titulars Mercantils i Empresarials de València: Francisco Valero Mir.  
  
  
  
ANNEX  
Prèvia: descripció d'accions a realitzar davant de l'Agència Espanyola de Protecció de Dades respecte als fitxers:  
1. Col·legiats.  
2. Expedients deontològics.  
3. Pèrits judicials.  
  
A. Descripció de fitxers i persones o col·lectius dels quals s'obtenen dades de caràcter personal  
1. Fitxer de Col·legiats, que conté dades de caràcter personal i d'activitat dels professionals.  
2. Fitxer d'Expedients deontològics, control d'infraccions penals i administratives dels col·legiats. Relació amb queixes, denúncies, informacions reservades i expedients disciplinaris, d'acord amb la legislació de col·legis professionals i estatuts de cada professió.  
3. Fitxer de Pèrits, gestió dels col·legiats incorporats a la llista de pèrits.  
  
B. Descripció de finalitats de fitxers i usos previstos per a estos  
  
1. Fitxer de Col·legiats, registre de col·legiats, acreditats i inscrits; control de títols, d'exercici professional i especialització; acreditació de l'habilitació professional dels col·legiats, dels acreditats i dels inscrits; control d'incompatibilitats professionals; registre de càrrecs corporatius; gestió de quotes col·legials; llista de pèrits judicials i extrajudicials; emissió d'acreditacions i certificats relacionats amb l'exercici de potestats juridicopúbliques; enviament de comunicacions; mediació i arbitratge; fins científics, històrics i estadístics.  
  
2. Fitxer d'Expedients deontològics, gestionar les funcions legalment i estatutàriament previstes de control deontològic de la professió i d'aplicació del règim disciplinari, així com controlar les inhabilitacions imposades per sentència judicial. Registre de reclamacions, queixes i/o denúncies presentades contra actuacions dels professionals col·legiats.  
  
3. Fitxer de Pèrits judicials, conté les dades relatives als col·legiats que s'han incorporat a la llista de pèrits. L'ús previst està dirigit a les pràctiques pericials en procediments judicials i administratius.  
  
  
C. Procediment d'arreplega de les dades de caràcter personal  
1. Fitxer de Col·legiats, fitxes d'adscripció, declaracions, documentals o telemàtiques.  
2. Fitxer d'Expedients deontològics, documental o telemàtica procedents d'escrits presentats pels denunciants i de les resolucions administratives i judicials notificades a la corporació, o facilitats per l- interessat o el seu representant legal.  
3. Fitxer de Pèrits judicials, les dades les facilita l'interessat i el seu representant legal.  
  
D. Estructura bàsica del fitxer  
1. Fitxer de Col·legiats, nom i cognoms, DNI/NIF, passaport i/o permís de residència; adreça professional; adreça particular (amb el consentiment previ); data i lloc de naixement, nacionalitat, sexe; adscripció al col·legi corresponent, data d'alta i, si és el cas, canvis, modificacions, comunicacions d'exercici professional en distint àmbit territorial al del col·legi d'adscripció i baixa col·legial. Número de col·legiat. Altres números d'identificació, si és el cas. Data d'expedició del títol i universitat (en el cas de titulats estrangers, a més, document acreditatiu del reconeixement, homologació o convalidació del títol). Col·legi/s d'adscripció de procedència, data i causa d'alta i baixa. Autoritat competent de l'estat membre de la Unió Europea, d'origen o d'acollida, del professional inscrit. Circumstàncies que afecten l'habilitació professional, i incompatibilitats. Àmbit territorial d'actuació en l'exercici de la professió. Llengües oficials i idiomes. Modalitats d'exercici professional i especialitzacions. Càrrecs corporatius. Domiciliació bancària. Règim de previsió social.  
  
2. Fitxer d'Expedients deontològics, dades relatives a infraccions: infraccions penals i administratives; dades de caràcter identificatiu: DNI/NIF, nom i cognoms, telèfon, adreces, número de col·legiat, dades identificatives del denunciant (persona física); dades de característiques personals: nacionalitat, sexe, data de naixement, lloc de naixement.  
  
3. Fitxer de Pèrits judicials, dades de caràcter identificatiu: DNI/NIF, nom i cognoms, telèfon, adreces, número de col·legiat; dades acadèmiques i professionals: formació i titulacions, experiència professional, adreça professional i altres dades professionals; dades bancàries.  
  
  
E. Cessions de dades de caràcter personal i, si és el cas, les transferències de dades que es prevegen a països tercers  
1. Fitxer de Col·legiats, consells de col·legis autonòmics i col·legis oficials de la mateixa professió. Consells i col·legis d'altres professions, quan siga per a l'exercici de competències semblants o quan així es dispose en una llei. Òrgans jurisdiccionals. Administracions general de l'Estat, de les comunitats autònomes, local i institucions de caràcter públic competents, per a l'exercici de competències semblants o quan així ho establisca una llei. Servicis públics responsables de la producció d'estadístiques oficials. Assegurances obligatòries de responsabilitat professional. Qualsevol altra que resulte de la normativa vigent, amb rang de llei. Autoritats competents dels estats membres de la Unió Europea, d'origen o d'acollida, dels professionals inscrits. Si és el cas, organismes i entitats internacionals, amb competència en la matèria.  
  
2. Fitxer d'Expedients deontològics, consells de col·legis autonòmics i col·legis oficials de la mateixa professió. Consells i col·legis d'altres professions, quan siga per a l'exercici de competències semblants o quan així es dispose en una llei. Òrgans jurisdiccionals. Administracions general de l'Estat, de les comunitats autònomes, local i institucions de caràcter públic competents, per a l'exercici de competències semblants o quan així ho establisca una llei. Servicis públics responsables de la producció d'estadístiques oficials. Assegurances obligatòries de responsabilitat professional. Qualsevol altra que resulte de la normativa vigent, amb rang de llei. Autoritats competents dels estats membres de la Unió Europea, d'origen o d'acollida, dels professionals inscrits. Si és el cas, organismes i entitats internacionals, amb competència en la matèria.  
  
3. Fitxer de Pèrits judicials, Administració de justícia, en aplicació de la legislació processal, amb consentiment dels interessats.  
  
F. Òrgans de l'administració pública responsable del fitxer  
Col·legi Oficial de Titulars Mercantils i Empresarials de València.  
  
G. Servicis o unitats davant els quals poden exercitar-se els drets d'accés, de rectificació, de cancel·lació i d'oposició  
Els col·lectius afectats podran exercir els drets d'accés, de rectificació, d'oposició i, si és el cas, de cancel·lació de les seues dades, davant del responsable de fitxer, dirigint un escrit a la Secretaria del Col·legi Oficial de Titulars Mercantils i Empresarials de València, carrer de Quevedo, número 20, porta 2, 46926 València.  
  
H. Mesures de seguretat amb indicació del nivell bàsic, mitjà o alt exigible  
1. Col·legiats. Nivell bàsic.  
2. Expedients deontològics. Nivell mitjà.  
3. Pèrits. Nivell bàsic.


Còpia Permalink ELI